32003D0035
L 011/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 януари 2003 година
за признаване по принцип пълнотата на документите, представени за подробен преглед с оглед на възможно включване на беналаксил-M, бентиавалкарб, 1-метилциклопропен, пропиконазол и флуоксастробин в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(2002) 5575)
(текст от значение за ЕИП)
(2003/35/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 година относно пускането на пазара на продукти за растителна защита (1), последно изменена с Директива 2002/81/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда разработването на списък на Общността с активни вещества, разрешени за включване в продукти за растителна защита.
(2)
На 22 февруари 2002 г. Isagro, Италия, представи на португалските органи пакет от документи с молба за включване на активното вещество беналаксил-M в приложение I към Директива 91/414/ЕИО. На 19 април 2002 г. Kumiai Chemicals Industry Co Ltd представи на органите на Белгия пакет от документи за активното вещество бентиавалкарб. Пакет от документи за активното вещество 1-метилциклопропен беше представен от Rohm and Haas на органите на Обединеното кралство на 28 февруари 2002 г. Пакет от документи за активното вещество пропиконазол беше представен от Bayer Crop Science на органите на Обединеното кралство на 25 март 2002 г. Пакет от документи за активното вещество флуоксастробин беше представен от Bayer Crop Science на органите на Обединеното кралство на 25 март 2002 г.
(3)
Органите на Португалия, Белгия и Обединеното кралство уведомиха Комисията, че въз основа на предварителен преглед документите за въпросните активни вещества отговарят на изискванията за данни и информация в приложение II към Директива 91/414/ЕИО. Представените документи отговарят също така и на изискванията за данни и информация в приложение III към Директива 91/414/ЕИО по отношение на един продукт за растителна защита, съдържащ въпросното активно вещество. Съгласно член 6, параграф 2 от Директива 91/414/ЕИО документите бяха след това изпратени от съответните заявители до Комисията и другите държави-членки и бяха насочени към Постоянния комитет по хранителната верига и здравето на животните.
(4)
С настоящото решение следва формално да се потвърди на общностно равнище, че документите отговарят по принцип на изискванията за данни и информация, предвидени в приложение II, а за най-малко един продукт за растителна защита, съдържащ съответното активно вещество, и на изискванията в приложение III към Директива 91/414/ЕИО.
(5)
Настоящото решение не засяга правото на Комисията да поиска от заявителя да предостави допълнителни данни или информация на държавата-членка, определена за докладчик, по отношение на дадено вещество, за да се изяснят някои части от документите.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Документите относно активните вещества, идентифицирани в приложението към настоящото решение, които бяха предадени на Комисията и държавите-членки с оглед разрешаване включването на тези вещества в приложение I към Директива 91/414/ЕИО, отговарят по принцип на изискванията за данни и информация, постановени в приложение II към Директива 91/414/ЕИО.
Документите отговарят и на изискванията за данни и информация, постановени в приложение III към Директива 91/414/ЕИО по отношение на един продукт за растителна защита, съдържащ активното вещество, като се вземат под внимание предложените употреби.
Член 2
Държавите-членки, определени за докладчици, извършват подробно проучване на въпросните документи и докладват заключенията си заедно с препоръки за включване или невключване на съответните активни вещества в приложение I към Директива 91/414/ЕИО и условията, свързани с това, на Комисията във възможно най-кратки срокове и не по-късно до една година, считано от датата на публикуване на настоящото решение в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 10 януари 2003 година.